446 * APPENDIX 



Candish. 



Et puis que cest action est prise sur le covenant, 

 sur quel un issue poit este prise auxibien, come sur 

 le departer, et S. est en le county de Herford, judge- 

 ment si nostre breve ne soit assets bon. 



Wichingham. 



Si vous usses especialty, et vostre action fuit pris 

 sur le covenant, donques le briefe port en S. serroit 

 bon, mes ore Taction est pris sur le departer. 



Candish. 



Le covenant est triable en cest cas, auxibien come 

 en briefe de covenant: car s'il ne fist nul covenant 

 ovesque nous, donque ne fist il nul tort. 



Moris. 



Passa oustre. et dit. que il ne fuit unques en son 

 service, prist. 



Candish. 



Depuis que vous ne dedits pas, que vous fistes 

 covenant ovesque nous de nous server, issint que 

 le departer apres fuit torceous, nous demandomus 

 judgement, et priomus nous damages. 



Moris. 



Vostre action est del departer, et si nous ne fuimus 

 Labour- unque en vostre service, donque nous ne departismes 

 ers 36. pas, per que il semble, que nous avomus traverse 



vostre action purement. 



Finchden. 



Quant vous fistes covenant ovesque luy, main- 

 tenant vous fuistes retenue en son service, et si vous 

 allastes a un auter, et refusastes de luy server, ceo 

 fuit un departer hors de son service, per que voiles 

 auter chose dire. 



Moris. 



II ne fuit pas retenus ovesque luy, prist, etc. 

 Et alii e contra, etc. 



